Nafarroako Parlamentuko Mahaiak, 2018ko urtarrilaren 29an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, Nafarroan bakardadean dauden pertsonei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko urtarrilaren 29an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Parlamentari naizen honek honako hau jakin nahi dut Nafarroan bakardadean dauden –arrazoiak arrazoi beste pertsona batzuekin ia harremanik ez duten– pertsonei buruzko datuak (ezaugarri fisikoak, sozialak, ekonomikoak eta abar) direla-eta:

– Ea Nafarroak horri buruzko azterlanik duen.

– Baiezkoan, azterlana jaso nahi dugu, bai eta Gobernuak horri buruz dauzkan datuak ere.

– Detektatutako kasuistika ezberdinen ondorioak arintze aldera administrazio publikoek orain arte abiarazitako neurriak.

– Ea zer neurri ari diren une honetan aztertzen etorkizunean abiarazteko.

Iruñean, 2018ko urtarrilaren 24an

Foru parlamentaria: Maiorga Ramírez Erro